Maribor, 8. 4. 2025

V skladu s 17. točko drugega odstavka 330. člena Statuta Univerze v Mariboru (Uradni list RS št. 100/2023 – UPB 14 in 31/2024, 110/2024; v nadaljevanju Statut UM) in 2. ter 9. členom Pravilnika o postopku za oblikovanje in delovanje Akademskih zborov članic Univerze v Mariboru (Uradno prečiščeno besedilo - UPB; Obvestila UM, št. XXXVIII-11-2020; s Spremembami in dopolnitvami Pravilnika o postopku za oblikovanje in delovanje Akademskih zborov članic Univerze v Mariboru; Obvestila UM, št. XXXIX-4-2021) izdaja dekan Pravne fakultete Univerze v Mariboru naslednji:

# S K L E P

# o razpisu volitev za druge delavce, ki sodelujejo pri delu Akademskega zbora Pravne fakultete Univerze v Mariboru

## I.

## (pravna podlaga)

Akademski zbor članice sestavljajo kot člani:

* vsi delavci, izvoljeni v naziv visokošolski učitelj, znanstveni delavec, asistent z raziskovalnim nazivom in visokošolski sodelavec ne glede na naziv, ki so zaposleni na Univerzi v Mariboru in svoje delo vsaj v 25 odstotkih znanstvene oziroma pedagoške obveze opravljajo na tej članici, ter
* študenti, in sicer tako, da je njihovo število najmanj ena petina članov Akademskega zbora (1. odstavek 2. člena Pravilnika).

Pri delu Akademskega zbora članice sodelujejo tudi drugi delavci. Drugi delavci sodelujejo pri obravnavi tistih vprašanj, ki se nanašajo na pravice in dolžnosti drugih delavcev članice. Podrobnejši način sodelovanja drugih delavcev se določi v splošnem aktu o delovanju akademskih zborov članic (2. odstavek 310. člena Statuta UM).

Pri delu Akademskega zbora sodelujejo tudi drugi delavci članice univerze, ki svoje delo pretežno opravljajo na tej članici univerze, in sicer tako, da je njihovo število najmanj ena petina članov Akademskega zbora (2. odst. 2. člena Pravilnika).

Število članov študentov v Akademskem zboru in število drugih delavcev članice univerze, ki sodelujejo pri delu v Akademskem zboru, določi dekan članice univerze s sklepom glede na število vseh članov Akademskega zbora. Pri izračunu ene petine članov Akademskega zbora na decimalno število se to število zaokroži navzgor na celo število. Dekan članice univerze izda sklep iz prvega stavka tega odstavka najkasneje do 30. oktobra (3. odstavek 2. člena Pravilnika).

Tajnik članice je po svoji funkciji eden od drugih delavcev članice univerze, ki sodelujejo pri delu Akademskega zbora (1. odstavek 10. člena Pravilnika).

Volitve drugih delavcev članice univerze, ki sodelujejo pri delu Akademskega zbora, se opravijo, če je število drugih delavcev članice univerze večje od ene petine članov Akademskega zbora (1. odst. 8. člena Pravilnika). Druge delavce članice univerze, ki sodelujejo pri delu Akademskega zbora, za mandatno dobo štirih let izvolijo drugi delavci te članice univerze na splošnih, neposrednih in tajnih volitvah, na katerih lahko kandidirajo vsi drugi delavci članice univerze, ki so zaposleni na tej članici univerze za najmanj 25 % delovni čas (2. odstavek 8. člena Pravilnika). Ista oseba je lahko po poteku mandatne dobe ponovno izvoljena (6. odstavek 2. člena Pravilnika). Volitve drugih delavcev članice univerze, ki sodelujejo pri delu Akademskega zbora, s sklepom najmanj 15 dni pred volitvami razpiše dekan članice univerze (1. odst. 9. člena Pravilnika).

## II.

## (roki)

Kandidacijski postopek za druge delavce, ki sodelujejo pri delu Akademskega zbora Pravne fakultete Univerze v Mariboru, se začne z dnem objave tega razpisa in se zaključi **do dne 6. 5. 2025 do 12. ure.**

Volitve za druge delavce, ki sodelujejo pri delu Akademskega zbora Pravne fakultete Univerze v Mariboru, se izvedejo najkasneje **do vključno 16. 5. 2025** na Pravni fakulteti Univerze v Mariboru.

## III. (število drugih delavcev, ki sodelujejo pri delu Akademskega zbora Pravne fakultete Univerze v Mariboru)

Dekan Pravne fakultete Univerze v Mariboru je dne 15. 1. 2025 izdal sklep št. 1/2025 UK, s katerim je skladno s 3. odstavkom 2. člena Pravilnika določil število drugih delavcev, ki sodelujejo pri delu Akademskega zbora Pravne fakultete Univerze v Mariboru, glede na število vseh članov Akademskega zbora.

Skladno s Sklepom št. 1/2025 UK, Pravne fakultete Univerze v Mariboru z dne 15. 1. 2025, in ob upoštevanju, da je tajnik Pravne fakultete Univerze v Mariboru po svoji funkciji eden od drugih delavcev, ki sodelujejo pri delu Akademskega zbora Pravne fakultete Univerze v Mariboru, se v Akademski zbor Pravne fakultete Univerze v Mariboru **voli 8 drugih delavcev** Pravne fakultete Univerze v Mariboru, ki sodelujejo pri delu Akademskega zbora Pravne fakultete Univerze v Mariboru.

## IV.

## (kandidiranje za druge delavce, ki sodelujejo pri delu Akademskega zbora Pravne fakultete Univerze v Mariboru)

Pravico kandidirati oziroma biti izvoljen na volitvah za drugega delavca, ki sodeluje pri delu Akademskega zbora Pravne fakultete Univerze v Mariboru, ima vsak delavec, ki je zaposlen na Pravne fakultete Univerze v Mariboru za najmanj 25 % delovni čas.

**Kandidat vloži svojo kandidaturo na predpisanem obrazcu za kandidaturo, ki je priloga tega sklepa – Obrazec 1**. Kandidaturo je potrebno dostaviti **najkasneje do 6. 5. 2025** **do 12. ure** (datum in ura dospetja) **v zaprti kuverti v vložišče Pravne fakultete Univerze v Mariboru, Mladinska ulica 9, 2000 Maribor**, s pripisom: **»Kandidatura za drugega delavca, ki sodeluje pri delu Akademskega zbora Pravne fakultete Univerze v Mariboru – Ne odpiraj!«.**

Vložišče Pravne fakultete Univerze v Mariboru prejeto pisemsko kuverto opremi z datumom in uro prispetja.

Kandidatura, ki bo dostavljena na Pravno fakulteto Univerze v Mariboru dne 6. 5. 2025 po 12. uri (datum in ura dospetja), se ne bo obravnavala kot kandidatura za drugega delavca, ki sodeluje pri delu Akademskega zbora Pravne fakultete Univerze v Mariboru in bo zavržena kot prepozna.

## V.

## (komisija za pregled kandidatur)

Dekan Pravne fakultete Univerze v Mariboru imenuje komisijo za pregled kandidatur, sestavljeno iz treh članov, od katerih mora biti en študent. Drugi delavci, ki so vložili kandidaturo za drugega delavca, ki sodeluje pri delu Akademskega zbora Pravne fakultete Univerze v Mariboru, ne smejo biti člani komisije za pregled kandidatur.

Komisija za pregled kandidatur za sestane dne **6. 5. 2025 ob 13. uri** ter pregleda in preveri, ali so kandidature vložene v predpisanem roku ter ali posamezni kandidati izpolnjujejo predpisane pogoje za kandidiranje. Nepravočasne kandidature komisija zavrže s sklepom, nepravilne pa zavrne z odločbo.

V primerih, ko komisija za pregled kandidatur izda sklep oziroma odločbo, s katero zavrže ali zavrne kandidaturo posameznega kandidata, lahko kandidat vloži obrazložen ugovor zoper sklep oziroma odločbo komisije za pregled kandidatur, in sicer najkasneje do **9. 5. 2025 do 12. ure** (datum in ura dospetja). **Ugovor se naslovi na volilno komisijo in se posreduje v zaprti kuverti v vložišče Pravne fakultete Univerze v Mariboru, Mladinska ulica 9, 2000 Maribor, s pripisom: »Ugovor zoper sklep/odločbo komisije za pregled kandidatur za drugega delavca, ki sodeluje pri delu Akademskega zbora Pravne fakultete Univerze v Mariboru – Ne odpiraj!«.**

Če komisija za pregled kandidatur ugotovi, da je posamezna kandidatura nepopolna ali kako drugače nepravilna, vendar pa je pravočasna, od kandidata zahteva, da vlogo dopolni najkasneje do **9. 5. 2025 do 12. ure** (datum in ura dospetja). **Dopolnitev** se **naslovi na volilno komisijo** in se posreduje **v zaprti kuverti v vložišče Pravne fakultete Univerze v Mariboru, Mladinska ulica 9, 2000 Maribor, s pripisom: »Dopolnitev kandidature za drugega delavca, ki sodeluje pri delu Akademskega zbora Pravne fakultete Univerze v Mariboru – Ne odpiraj!«**.

Vložišče Pravne fakultete Univerze v Mariboru prejeto pisemsko kuverto opremi z datumom in uro prispetja.

Komisija za pregled kandidatur v primeru izdaje sklepa, odločbe oziroma zahteve za dopolnitev vloge, le-te javno objavi na spletnih straneh Pravne fakultete Univerze v Mariboru. Šteje se, da je posamezni kandidat s tem obveščen o izdaji sklepa, odločbe oziroma o zahtevi za dopolnitev vloge.

Komisija za pregled kandidatur pripravi:

* seznam kandidatov, katerih kandidature so popolne,
* seznam kandidatov, katerih kandidature so nepopolne in
* seznam kandidatov, katerih kandidature so nepravočasne.

Izdelane sezname ter vložene kandidature komisija za pregled kandidatur odstopi volilni komisiji.

## VI.

## (volilna komisija)

Dekan Pravne fakultete Univerze v Mariboru imenuje volilno komisijo, sestavljeno iz treh članov, od katerih mora biti en študent. Drugi delavci, ki so vložili kandidaturo za drugega delavca, ki sodeluje pri delu Akademskega zbora Pravne fakultete Univerze v Mariboru, ne smejo biti člani volilne komisije. Člani komisije za pregled kandidatur ne smejo biti člani volilne komisije.

Volilna komisija se sestane **9. 5. 2025 ob 13. uri.**

Volilna komisija najprej opravi pregled prejetih dopolnitev vlog ter pregled prejetih ugovorov zoper sklep oziroma odločbo komisije za pregled kandidatur.

V primeru, če je bila kandidatura vložena pravočasno in je v predpisanem roku ustrezno dopolnjena tako, da izpolnjuje predpisane pogoje, volilna komisija kandidata uvrsti na seznam popolnih kandidatur. Kandidaturo pa volilna komisija zavrne kot nepopolno, če le-ta v predpisanem roku ni dopolnjena ali če je sicer dopolnjena, vendar tudi potem ne ustreza predpisanim pogojem.

O vsakem ugovoru volilna komisija dokončno odloči. V primeru, da mu ugodi, o tem izda odločbo. V primeru, da ugovoru ne ugodi, pa kandidaturo zavrne z odločbo ali zavrže s sklepom. Odločitev volilne komisije je dokončna.

Volilna komisija dne **9. 5. 2025** po pregledu ugovorov in dopolnitev opravi še naslednje:

* potrdi seznam kandidatov za druge delavce, ki sodelujejo pri delu Akademskega zbora Pravne fakultete Univerze v Mariboru,
* določi z žrebom vrstni red kandidatov na glasovnici,
* izdela glasovnice,
* izdela obrazec zapisnika o poteku in rezultatih glasovanja.

Volilna komisija seznam kandidatov za druge delavce, ki sodelujejo pri delu Akademskega zbora Pravne fakultete Univerze v Mariboru, objavi na spletnih straneh Pravne fakultete Univerze v Mariboru.

## VII.

**(izvedba volitev za člane Akademskega zbora Pravne fakultete Univerze v Mariboru)**

Volitve za druge delavce, ki sodelujejo pri delu Akademskega zbora Pravne fakultete Univerze v Mariboru, se izvedejo **najkasneje do 16. 5. 2025** na javnem zboru drugih delavcev Pravne fakultete Univerze v Mariboru.

Volilni upravičenci so drugi delavci Pravne fakultete Univerze v Mariboru, ki opravljajo delo na tej članici univerze.

Druge delavce, ki sodelujejo pri delu Akademskega zbora Pravne fakultete Univerze v Mariboru, se voli z navadno večino glasov volilnih upravičencev. Izvoljeni so tisti kandidati, ki so po zaporednem vrstnem redu dobili največ glasov.

V primeru, da je več kandidatov za zadnje mesto dobilo enako število glasov, se v drugem krogu glasovanje med temi kandidati ponovi. Tričlanska volilna komisija izdela glasovnice, nato pa se izvedejo volitve med kandidati, ki so dobili enako število glasov. Izvoljeni so tisti kandidati, ki so po zaporednem vrstnem redu dobili največ glasov. Če se tudi v tem primeru zgodi, da je več kandidatov za zadnje mesto dobilo enako število glasov, se volitve ponavljajo tako dolgo, dokler ni izvoljeno predpisano število drugih delavcev, ki sodelujejo pri delu Akademskega zbora Pravne fakultete Univerze v Mariboru.

## VIII.

## (javna objava sklepa)

Ta sklep se javno objavi na oglasni deski Pravne fakultete Univerze v Mariboru in na spletnih straneh Pravne fakultete Univerze v Mariboru ter stopi v veljavo takoj po objavi.

Za objavo sklepa so zadolžene strokovne službe Pravne fakultete Univerze v Mariboru.

 Red. prof. dr. Tomaž Keresteš

dekan Pravne fakultete Univerze v Mariboru

Priloga:

* Vloga kandidature za drugega delavca, ki sodeluje pri delu Akademskega zbora Pravne fakultete Univerze v Mariboru

Obrazec 1

**IZJAVA**

**kandidata o pristopu h kandidaturi za drugega delavca, ki sodeluje pri delu Akademskega zbora Pravne fakultete Univerze v Mariboru**

**Spodaj podpisani: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

(ime in priimek, naslov)

**zaposlen na Pravni fakulteti Univerze v Mariboru**

**na delovnem mestu: ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**z deležem zaposlitve \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ delovnega časa na Pravni fakulteti,**

 (vpišite odstotek deleža zaposlitve)

**pristopam h kandidaturi za drugega delavca, ki sodeluje pri delu Akademskega zbora Pravne fakultete Univerze v Mariboru.**

**Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Podpis kandidata: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Opozorilo:**

Kandidat dostavi kandidaturo za drugega delavca, ki sodeluje pri delu Akademskega zbora Pravne fakultete Univerze v Mariboru, **najkasneje do 6. 5. 2025 do 12. ure (datum in ura dospetja) v zaprti kuverti v vložišče Pravne fakultete Univerze v Mariboru, Mladinska ulica 9, 2000 Maribor, s pripisom: »Kandidatura za drugega delavca, ki sodeluje pri delu Akademskega zbora Pravne fakultete Univerze v Mariboru – Ne odpiraj!«.**

Kandidatura, ki ne bo dostavljena na Pravno fakulteto Univerze v Mariboru **do 6. 5. 2025 do 12:00 ure** v vložišče Pravne fakultete Univerze v Mariboru, bo zavržena kot prepozna.